Държавен вестник, бр. 63, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  63
17. организира изпълнението на взетите от 
факултетния съвет решения;
18. организира и лично ръководи между-
катедрените методически съвещания;
19. изпълнява и други функции, произти-
чащи от законите и правилниците на уни-
верситета.
Чл. 34. (1) Заместник-деканът е хабили-
тирано лице. Той се избира, освобождава и 
отзовава при условията и по реда на Закона 
за висшето образование.
(2) Заместник-деканът е непосредствено 
подчинен на декана на факултета и е пряк 
началник на целия личен състав на факултета.
(3) Задълженията на заместник-декана се 
определят от факултетния съвет по предло-
жение на декана.
Чл. 35. (1) В дейността си деканът се под-
помага от декански съвет.
(2) В деканския съвет освен декана на 
факултета и заместник-декана участват и 
началниците/ръководителите на катедри.
Раздел ІІІ
Департаменти
Чл. 36. (1) Департаментът е основно звено, 
осигуряващо обучение по една или повече 
учебни дисциплини, които не съставляват 
специалност.
(2) Департаментът разполага с академичен 
състав – военнослужещи и цивилни служите-
ли на основен трудов договор съгласно ЗВО.
(3) Департаментът се открива, преобразува 
и закрива при условията и по реда на дейст-
ващото законодателство.
Чл. 37. Департаментът включва: ръковод-
ство, обучаващи и обслужващи звена.
Чл. 38. Органи за управление на департа-
мента са общото събрание, съветът на депар-
тамента и директорът. Мандатът на органите 
за управление е 4 години. Той не се прекъсва 
с провеждането на частични избори. Манда-
тите на допълнително избраните членове се 
прекратяват с изтичане на мандата на органа.
Чл. 39. (1) Общото събрание на департа-
мента се свиква от неговия председател най-
малко веднъж годишно по решение на съвета 
на департамента, по искане на началника на 
университета, на директора на департамента 
или на една четвърт от неговите членове.
(2) Членове на общото събрание са всич-
ки военнослужещи и цивилни служители на 
основен трудов договор.
(3) Общото събрание на департамента:
1. избира с тайно гласуване за срока на ман-
дата си председател и заместник-председател 
на събранието от членовете на академичния 
състав – военнослужещи и цивилни служи-
тели на основен трудов договор; директорът 
и заместник-директорът на департамента не 
могат да бъдат избирани за председател на 
общото събрание на департамента;
2. определя числения състав на съвета 
на департамента и избира с тайно гласуване 
неговите членове;
3. обсъжда и приема годишния доклад на 
директора за дейността на департамента;
4. обсъжда и приема проект на правилник 
за дейността на департамента или проект за 
неговото изменение и допълнение и го пред-
лага за приемане в окончателен вариант на 
Академичния съвет на университета;
5. избира с тайно гласуване за срока на 
мандата си директор на департамента.
Чл. 40. (1) Съветът на департамента включва 
представители на академичния състав – воен-
нослужещи и цивилни служители на основен 
трудов договор, на административния персонал 
и на обучаемите. Числеността, структурният 
състав и съотношението между отделните 
квоти на съвета на департамента се определят 
от общото събрание на департамента и се 
утвърждават от Академичния съвет.
(2) Съветът на департамента заседава 
редовно веднъж месечно. Той може да бъде 
свикан и извънредно от началника на универ-
ситета, от директора на департамента или по 
искане на една четвърт от списъчния състав 
на членовете му.
(3) За свикването на заседание на съвета на 
департамента членовете му се уведомяват от 
секретаря на съвета не по-късно от 3 работни 
дни преди датата на заседанието с публична 
обява, в която се посочват проектът на дневен 
ред и мястото за запознаване с материалите, 
предвидени за обсъждане.
(4) Заседанията на съвета на департамента 
се ръководят от директора, а при отсъствието 
му – от определено от него лице.
(5) Заседанието на съвета на департамента 
е редовно, ако присъстват най-малко две трети 
от списъчния му състав. При определяне на 
кворума от списъчния състав се изключват 
лицата в отпуск при временна неработоспо-
собност, поради бременност, раждане и оси-
новяване и за отглеждане на малко дете или 
в командировка извън страната. Общият брой 
на тези лица не може да бъде повече от една 
четвърт от броя на лицата в списъчния състав.
(6) При липса на кворум по ал. 5 заседани-
ето се отлага с един час. Ако и тогава няма 
кворум, то се отсрочва с 3 работни дни.
(7) Съветът на департамента:
1. предлага на Академичния съвет:
а) проекти за създаване, преобразуване и 
закриване на катедри и обслужващи звена в 
департамента;
б) откриване на процедура за заемане на 
вакантни длъжности за „преподавател“ и 
„старши преподавател“ в департамента;
в) обявяване на конкурси за заемане на 
вакантните академични длъжности „главен 
асистент“, „доцент“ и „професор“, както и на 
процедури за заемане на академична длъж-
ност „асистент“;